**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά /11/2021**

 **Αριθμ. Πρωτ.:**

**ΑΠΟΣΠΑΣΜΑ**

**Από το πρακτικό της αριθμ. 33ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 290**

**Αίτημα συγχρηματοδότησης ποσοστού ύψους 10% επί του συνολικού προϋπολογισμού από το Δήμο Λεβαδέων για την Κ.Ε.Δ.Η.Λ. με σκοπό την υλοποίηση του Ευρωπαϊκού Προγράμματος «MUST-a-Lab:ΜUlti –Stakeholder Labs for migrants and stakeholders (MUST-a-Lab: Εργαστήρια πολλαπλών φορέων για μετανάστες και εμπλεκόμενους φορείς)» του Ταμείου Ασύλου , Μετανάστευσης και ένταξης (ΤΑΜΕ) κατόπιν υπογραφής συμφωνίας επιχορήγησης με τους εταίρους της κοινοπραξίας.**

Στη Λιβαδειά σήμερα 26η Οκτωβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 20013/22-10-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7) εκ των οποίων και ένα αναπληρωματικό μέλος ήτοι:

 **ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης 1.Καπλάνης Κωνσταντίνος

2. Καλογρηάς Αθανάσιος 2.Παπαϊωάννου Λουκάς

 3. Νταντούμη Ιωάννα

4. Μερτζάνης Κωνσταντίνος Αν και είχαν νόμιμα προσκληθεί

5. Καράβα Χρυσοβαλάντου – Βασιλική

 6. Τόλιας Δημήτριος (αναπλ/κό μέλος)

7. Μπράλιος Νικόλαος

 8.Καραμάνης Δημήτριος (προσήλθε στο 1ο Θ.Η.Δ.)

 Ο Πρόεδρος της Οικονομικής Επιτροπής εισηγούμενος το 11ο θέμα της ημερήσιας διάταξης έθεσε υπόψη των μελών την με αριθ. πρωτ. 804/20-10-2021 έγγραφη εισήγηση της ΚΕΔΗΛ στην οποία αναφέρονται τα παρακάτω:

*«Αξιότιμε κ. Δήμαρχε και μέλη της Οικονομικής Επιτροπής,*

*Λαμβάνοντας υπόψη την υπ’ αριθμ. 6/2021 Απόφαση του Διοικητικού Συμβουλίου περί έγκρισης συμμετοχής της Κ.Ε.ΔΗ.Λ. σε κοινοπραξία με εταίρους από άλλες Ευρωπαϊκές χώρες, καθώς και την υποβολή πρότασης προς αξιολόγηση από την Ε.Ε. με σκοπό την υλοποίηση του Ευρωπαϊκού Προγράμματος του Ταμείου Ασύλου, Μετανάστευσης και Ένταξης (ΤΑΜΕ) με τίτλο: AMIF-2020-AG-CALL-01: “Ανάπτυξη και υλοποίηση τοπικών στρατηγικών ένταξης μέσω συνεργασιών πολλαπλών συμμετοχών”, παρακαλούμε όπως* ***εξετάσετε τη******δυνατότητα συγχρηματοδότησης του Έργου*** *με τίτλο «MUST-a-Lab: MUlti-STakeholder Labs for migrants and stakeholders (MUST-a-Lab)».*

***Σκοπός του Έργου*** *είναι να συνδράμει θετικά στη βιωσιμότητα της επιχείρησης, στην εξυπηρέτηση των* *προσφύγων, μεταναστών και υπηκόων τρίτων χωρών που διαμένουν στην πόλη και στην ευρύτερη περιοχή, στη διευκόλυνση της πρόσβασής τους σε βασικές υπηρεσίες και συνεπώς, στην προώθηση της κοινωνικής ένταξής τους .*

***Κύριοι στόχοι του Έργου είναι****:*

* *Η βελτίωση της κοινωνικοοικονομικής ένταξης των προσφύγων, μεταναστών και υπηκόων τρίτων χωρών.*
* *Η ενδυνάμωση της αίσθησης του «ανήκειν» των προσφύγων, μεταναστών και υπηκόων τρίτων χωρών στην τοπική κοινωνία.*
* *Η ανταλλαγή ορθών πρακτικών και γνώσεων σε ολόκληρη την ΕΕ.*
* *Η βελτίωση της διακρατικής συνεργασίας μεταξύ των εμπλεκόμενων φορέων στην ανάπτυξη και εφαρμογή τοπικών στρατηγικών ένταξης.*

*Για την επίτευξη των συγκεκριμένων στόχων, η Κ.Ε.ΔΗ.Λ. θα προβεί στη δημιουργία ενός εργαστηρίου πολλαπλών φορέων για πρόσφυγες, μετανάστες και υπηκόους τρίτων χωρών και εμπλεκόμενους φορείς.*

***Οι επωφελούμενοι του Προγράμματος:***

* *Οι μετανάστες, πρόσφυγες και υπήκοοι τρίτων χωρών που διαμένουν στην ευρύτερη περιοχή.*
* *Οι δημόσιες υπηρεσίες/τοπικές αρχές μέσω εφαρμογής βελτιωμένων στρατηγικών στην παροχή υπηρεσιών.*
* *Οι τοπικές κοινωνίες που ευνοούνται από τη βελτίωση της κοινωνικής συνοχής τους και επωφελούνται από τη διαφορετικότητα.*

***Το Έργο θα υλοποιηθεί από την Κ.Ε.ΔΗ.Λ.*** *μέσω της συμμετοχής της σε* ***κοινοπραξία*** *με τους εξής εταίρους:*

* *Δήμος του Μέχελεν, Βέλγιο (Συντονιστής του Έργου)*
* *Πανεπιστήμιο Εφαρμοσμένων Επιστημών και Τεχνών (Karel de Grote) στην Αμβέρσα, Βέλγιο*
* *Ευρωπαϊκό Ινστιτούτο Έρευνας και Εκπαίδευσης (FREREF), Βρυξέλλες, Βέλγιο*
* *Δήμος της Μόντενα, Ιταλία*
* *Διεθνές Ινστιτούτο Ανθρωπιστικού Δικαίου, Σαν Ρέμο, Ιταλία*
* *Πανεπιστήμιο της Μόντενα, Ιταλία*
* *Δήμος της Φουενλαμπράδα, Ισπανία*
* *Δήμος της Βιέννης, Αυστρία*
* *Δήμος του Ποντ-ντε-Κλαι, Γαλλία*

***Ως ημερομηνία έναρξης*** *του Ευρωπαϊκού Προγράμματος* ***«MUST-a-Lab»*** *ορίζεται η* ***1η Ιανουαρίου 2022*** *με χρονική διάρκεια* ***τρία (3) έτη*** *και με συνολικό προϋπολογισμό υλοποίησης του Έργου στη Λιβαδειά ύψους* ***145.627,00€.*** *Ο συνολικός επιλέξιμος προϋπολογισμός του Έργου είναι* ***131.064,30€*** *κατόπιν χρηματοδότησης ποσοστού ύψους 90% από την Ευρωπαϊκή Επιτροπή. Ως εκ τούτου, η Κ.Ε.ΔΗ.Λ. αιτείται από το Δήμο Λεβαδέων τη* ***συγχρηματοδότηση*** *ποσοστού ύψους 10% που ανέρχεται στο ποσό των* ***14.562,70€,*** *ήτοι* ***4.854,23€ ετησίως****.*

|  |  |  |  |  |  |
| --- | --- | --- | --- | --- | --- |
| ***Φορέας Υλοποίησης*** | ***Άμεσα κόστη*** | ***Έμμεσα κόστη*** | ***Συνολικός Προϋπολογισμός*** | ***Συνολικός Επιλέξιμος Προϋπολογισμός*** | ***Ποσό Συγχρηματοδότησης******(10%\*145.627,00)*** |
| *Κ.Ε.ΔΗ.Λ.* | *136.100,00€* | *9.527,00€* | *145.627,00€* | *131.064,30€* | *14.562,70€* |

*Λαμβάνοντας υπόψη τα παραπάνω καλείται ο Δήμος Λεβαδέων να αποφασίσει για την έγκριση της συγχρηματοδότησης του Έργου «MUST-a-Lab» και να εγκρίνει την επιχορήγηση ποσού ύψους 4.854,23€ για το οικονομικό έτος 2022».*

 Η Οικονομική Επιτροπή λαμβάνοντας υπόψη :

- Την με αριθ. πρωτ. 804/20-10-2021 έγγραφη εισήγηση της ΚΕΔΗΛ που είχε διανεμηθεί

-Την υπ’ αριθμ. 6/2021 Απόφαση του Διοικητικού Συμβουλίου

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

 - Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

- Τις διατάξεις του άρθρου 3 του Ν. 4623/9-8-2019 (που αντικατέστησε το άρθρο 72 του Ν. 3852/10)

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

1.Εγκρίνει την συγχρηματοδότηση ποσοστού ύψους 10% που ανέρχεται στο ποσό των 14.562,70€, επί του συνολικού προϋπολογισμού από το Δήμο Λεβαδέων για την Κ.Ε.Δ.Η.Λ. με σκοπό την υλοποίηση του Ευρωπαϊκού Προγράμματος «MUST-a-Lab:ΜUlti –Stakeholder Labs for migrants and stakeholders (MUST-a-Lab: Εργαστήρια πολλαπλών φορέων για μετανάστες και εμπλεκόμενους φορείς)» του Ταμείου Ασύλου , Μετανάστευσης και ένταξης (ΤΑΜΕ) κατόπιν υπογραφής συμφωνίας επιχορήγησης με τους εταίρους της κοινοπραξίας.

2.Εγκρίνει την επιχορήγηση ποσού ύψους 4.854,23€ για το οικονομικό έτος 2022.

**Η απόφαση πήρε αριθμό 287/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 01-11-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Τόλιας Δημήτριος

6. Μπράλιος Νικόλαος

7. Καραμάνης Δημήτριος